Cine e șoarecele și cine e pisica?
Este o întrebare cu geometrie variabilă. Și toată lumea caută un răspuns. Pentru că, în ecuația păcii și războiului, nu există doar Trump și Putin. Există și Zelenskiy, dar și Uniunea Europeană. Ca să nu mai vorbim de alți doi mari jucători: Xi Jinping și Recep Erdogan. Prin urmare, nu e deloc ușor de răspuns la întrebarea din titlu. Pentru a ne apropia de o soluție, ar trebui totuși să știm cine conduce jocul. Cât de aproape suntem de o încetare a focului, de un armistițiu și de un tratat de pace care să pună capăt pentru mult timp carnagiului din Ucraina?